Անատոլի Ագրանովսկի

Անատոլի Ագրանովսկի (, ), խորհրդային հայտնի գրող, արձակագիր, հրապարակախոս, նկարիչ-ձևավորող և մուլտիպլիկատոր, ռետուշիչ, կինոդրամատուրգ, լրագրող և երգիչ։

Կենսագրություն 
Ծնվել է խորհրդային հայտնի լրագրող և գրող Աբրամ Ագրանովսկու ընտանիքում, Խարկովում։ Լրագրող և գրող Վալերի Ագրանովսկու ավագ եղբայրն է։ 1942 թվականին ավարտել է Մոսկվայի մանկավարժական ինստիտուտի պատմական ֆակուլտետը, հրաձիգ-ռադիոհաղորդողների ուսումնարանը և Շտուրման-հրթիռակոծիչների բարձրագույն ավիացիոն ուսումնարանը։ Եղել է Հայրենական մեծ պատերազմի մասնակից։        

Զորացրումից հետո աշխատել է որպես նկարիչ-մուլտիպլիկատոր, կինոօպերատոր, ռետուշիչ, նկարիչ-ձևավորող և գրել է ֆիլմերի սցենարներ։ Ավարտել է Մաքսիմ Գորկու անվան գրականության ինստիտուտին կից Գրական բարձրագույն դասընթացները։ Եղել է «Լիտերատուրնայա գազետա» թերթի աշխատակից և տպագրվել է «Զնամյա» և «Նովիյ միր» ամսագրերում։ 1961 թվականին դարձել է «Իզվեստիա» թերթի հատուկ թղթակիցը։ 

1970-ականներին Ագրանովսկին համարվել է «համար մեկ լրագրող»։ Վերակառուցման ժամանակաշրջանի շատ վաղ հրապարակախոսներ իրենց անվանում էին նրա աշակերտները։ Իր կյանքի ընթացքում նա գրել է ավելի քան 20 գիրք։  

"Ագրանովսկին «Իզվեստիայից» ամենաաչքի ընկնող լրագրողն է։ «Անկուսակցական հրեան», «Ոսկե փետուրը» և այլ մականուններ հորինվել են Բովինի կողմից նրա համար։ Մեծ հմայքով և տարբեր տաղանդներով մարդ օժտված մարդ է` նկարում է, երգեր հորինում և երգում է կիթառով, զվարճալի պատմող է և անեկդոտիստ։ Հանգիստ և բնական, առանց շողոքորթության և կոմպլեքսի ստվերի, ինչը կարծես թե հասկանալի կլիներ նրա այստեղի կարգավիճակի համար», Անատոլի Չերնյաև։ 

Ագրանովսկին համարվում է Լեոնիդ Բրեժնևի եռագրության երկրորդ մասի` «Վերադարձի» հեղինակը։ Ըստ մի վարկածի` նա հեղինակն է ամբողջ եռագրության։ 

ԽՍՀՄ Գրողների միության և ԽՍՀՄ ժուռնալիստների միության անդամ է։ ԽՍՀՄ ժուռնալիստների միության դափնեկիր է։  

Ռուս բանաստեղծների` Դմիտրի Կեդրինի, Ալեքսանդր Մեժիրովի, Ալեքսանդր Տվարդովսկու և այլոց բանաստեղծությունների հիման վրա գրել է երաժշտություն։ 

Թաղված է Վվեդենսկոե գերեզմանատանը։

Օգնություն բժիշկ Ֆյոդորովին 
1960 թվականին «Իզվեստիայում» առաջին ակնարկներից` «Նամակ Կազանի համալսարանից» հետո, Ագրանովսկին նամակ է ստացել բժիշկ Սվյատոսլավ Ֆյոդորովից, Չեբոկսարիից։ Վերջինս յուրահատուկ վիրահատություն` իմպլանտացիա էր արել, բյուրեղ դնելով աղջկա աչքերին և վերադարձնելով նրա տեսողությունը, որից հետո բժշկին սկսել են հալածել։ Չնայած նրան, որ լրագրողին խորհուրդ չէին տալիս խառնվել (պետք էր սպասել վիրահատության հետագա արդյունքին), Ագրանովսկին պայքարում էր Ֆյոդորովի համար` բանակցելով նախարարության հետ։ Արդյունքում բժիշկը վերադարձել է իր աշխատանքին։

Մրցանակներ 
 Հոկտեմբերյան հեղափոխության շքանշան (02.06.1981 թվական)
 «Պատվո նշան» շքանշան (02.02.1972 թվական)

Ընտանիք 
 Կինը հրապարակախոս Գալինա Ագրանովսկայան է, որը մահացել է 2015 թվականին։ 
 Որդիներից ավագը Ալեքսեյ Ագրանովսկին է, որը կենսաբանական գիտությունների դոկտոր է, վիրուսաբան և բլյուզ երաժիշտ, կրտսերն Անտոն Ագրանովսկին է, որը բժիշկ և ակնաբույժ է։   
 Ազգական եղբայրը գրող Իսրայել Եֆիմովիչ (Հաիմովիչ) Էտերմանն (1921-2006 թվական) է, որը իրավաբան և դատախազ է։

Ընտրված ստեղծագործություններ 

Գրքեր
 Повесть о чудесном одуванчике. М.-Л., 1951
 Сталинградская ГЭС — великая стройка коммунизма. М., 1953.
 Поиск талантов. М., 1960
 Разная смелость. — М., 1961
 Репортаж из будущего. М., 1959, 2-е изд. М., 1962
 Иду искать: заметки писателя. — М., 1964, 1968, — 256 с.; доп. изд. М. 1980. — 576 с.
 Танкер «Туапсе» : документальная повесть. — 1956. — 143 с.
 Открытые глаза. М., 1963
 Большой старт. — М., 1964
 Одно слово. — М., 1968
 Рубеж надежности. — М., 1970
 А лес растет: Очерки, фельетоны, статьи. — 1973. — 639 с.
 Порядок — М., 1976
 Избранное. Очерки. Фельетоны. Статьи. — М., 1980. — 797 с.
 Утро великой стройки: документальная повесть. — 1952. — 319 с.
 Уметь и не уметь. — М., 1979. — 656 с.
 Суть дела: Заметки писателя. — М., 1968. — 207 с.
 Столкновение: заметки писателя. — М., 1966. — 262 с.
 Призвание: Заметки писателя. —М., 1964; 2-е изд. М., 1967. —302 с.
 Совершенно не секретно. — 1983. — 85 с.
 Своего дела мастер: Заметки писателя. — М., 1980
 Большой старт: Открытые глаза. Одно слово. — Петрозаводск, 1968
 Детали и главное. — М., 1982
 Незаменимые: Записки писателя. — М., 1976
 Счастливые. — М., 1958
 Хозяева. — М., 1973

Հետևյալ ֆիլմերի սցենարի հեղինակն է.
 Երկինքը խոնարհվում է նրանց, 1963,
 Գնում եմ փնտրելու 1966,
 Տու-144.
 Թռիչք(1969),
 Ստրատոսֆերայի նետը (1971),
 Դեպի երկնինք բացված դուռը (1973)։

Երգեր.
 Мы под Колпином скопом стоим… — Артиллерия бьет по своим (խոսք` Ա. Մեժիորվի),
 Орденов теперь никто не носит… — (ըստ Բ. Սկուցկու բանաստեղծության)։

Ծանոթագրություններ

Գրականություն 
 Эд. Поляновский. Специальный корреспондент // Известия №033. — 7 сентября 1984.

Արտաքին հղումներ 

 Песни и романсы Анатолия Аграновского
 АГРАНОВСКИЙ, АНАТОЛИЙ АБРАМОВИЧ
 Аграновский Анатолий Абрамович
 20 ЛЕТ НАЗАД МЫ ПОПРОЩАЛИСЬ С ЛЕГЕНДАРНЫМ ЖУРНАЛИСТОМ АНАТОЛИЕМ АГРАНОВСКИМ
 ОТКЗ

Խորհրդային գրողներ
Խորհրդային լրագրողներ
Խորհրդային հրապարակախոսներ
Խորհրդային մուլտիպլիկատորներ
Խորհրդային սցենարիստներ
Խորհրդային նկարիչներ